
GRADONAČELNIK
KLASA: 415-01/13-01/7
URBROJ: 2175/01-03-13-1

P O Z I V
za podnošenje zahtjeva za odgodu plaćanja, obročnu otplatu duga te prodaju, otpis ili djelomičan otpis potraživanja s osnove kamate temeljem Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja
1. Pozivaju se fizičke i pravne osobe na podnošenje zahtjeva za odgodu plaćanja, obročnu otplatu duga te prodaju, otpis ili djelomičan otpis potraživanja s osnove kamate temeljem Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja koju je Vlada Republike Hrvatske donijela na sjednici 25. travnja 2013. godine i koja je stupila na snagu 11. svibnja 2013. godine (objava u Narodnim novinama br. 52 od 03.05.2013.)
2. Odredbe ove Uredbe ne odnose se na dugove i potraživanja s osnove javnih davanja, izuzev onih s osnove naknada za koncesije.
Javna davanja su sva davanja koja su kao javna davanja utvrđena Općim poreznim zakonom, izuzev naknada za koncesiju.

3. Fizičke i pravne osobe koje podnose zahtjev za otpis duga s osnove kamate ne mogu istodobno podnijeti i zahtjev za odgodu ili obročnu otplatu duga.
4. Nepravodobni zahtjevi za otpis duga s osnove kamata odbacit će se i neće razmatrati.

Obrazloženje:
Vlada Republike Hrvatske donijela je Uredbu o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja kojim je utvrdila kriterije, mjerila i postupak između ostalog i za otpis ili djelomičan otpis potraživanja jedinica lokalne i područne (regionalne) samouprave, temeljem čega Grad Sinj upućuje poziv za podnošenje naslovnog zahtjeva svima kojima to može biti u interesu. 

Dodatna pojašnjenja mogu se dobiti u Upravnom odjelu za prostorno uređenje, komunalne djelatnosti, gospodarstvo i upravljanje imovinom Grada Sinja, Dragašev prolaz 24, Sinj.
Gradonačelnik: 
Ivica Glavan, prof. v.r.

